رانا بھگوان داس

رانا بھگوان داس 20 دسمبر 1942ء کو نصیر آباد، ضلع قمبر شہداد کوٹ، سندھ میں ہندو گھرانے میں پیدا ہوئے۔ وہ عدالت عظمی پاکستان کے نگران منصف اعلی رہ چکے ہیں۔

تعلیم 
رانا نے قانون کے ساتھ اسلامیات میں ماسٹرز کیا۔

پیشۂ قانون اور عدلیہ 
رانا 1965ء میں بار میں شامل ہوئے۔ محض سال کی پریکٹس کے بعد 1967 میں عدلیہ کا حصہ بنے، کئی سال سیشن جج کے طور پر فرائض انجام دیے۔ ءمیں سندھ ہائیکورٹ کے جج بنے اور2000 ءمیں سپریم کورٹ کے جج تعینات ہوئے۔9 مارچ 2007 ءکو جسٹس افتخار چوہدری کی معزولی کے بعد جسٹس رانا بھگوان داس کو پرویز مشرف نے قائم مقام چیف جسٹس تعینات کیا۔ اس دوران بھگوان داس پاکستان میں موجود نہیں تھے۔ رانا بھگوان داس بھی ان دادگستروں میں شامل تھے جنھوں نے عبوری آئینی حکم کے تحت حلف اٹھانے سے انکار کیا۔ اٹھانے سے انکار پر دیگر ججوں کی طرح انہیں بھی گھر میں نظر بند کر دیاگیا۔2007 میں برطرفی کے نوٹیفکیشن کو مسترد کرتے ہوئے جسٹس رانا بھگوان داس نے کہا تھا کہ تمام برطرف جج آئین کی بحالی کے ساتھ ہی عہدوں پر واپس آ جائیں گے۔ جسٹس رانا بھگوان داس 65 سال کی عمر میں عہدے سے وظیفہ حسن خدمت پر سبک دوش ہو گئے۔ نومبر 2009 ءسے دسمبر 2012 ءتک جسٹس رانا بھگوان داس فیڈرل پبلک سروس کمیشن کے چیئرمین بھی رہے۔ نومبر 2014ءمیں جسٹس رانا بھگوان داس کو چیف الیکشن کمشنر مقرر کرنے کے لیے تمام سیاسی جماعتوں کی طرف سے اعتماد کا اظہار کیا تھا لیکن رانا بھگوان داس نے عہدہ سنبھالنے سے معذرت پیش کی۔ جسٹس رانا بھگوان داس اعلی عدلیہ میں ہندو برادری سے تعلق رکھنے والے پہلے جج تھے، وہ انتہائی اچھی شہرت کے حامل تھے اور اپنے پوری خدمت کے دوران ہمیشہ غیر متنازع ثابت ہوئے۔

انتقال 
رانا بھگوان داس کا انتقال 23 فروری 2015 ہوا تھا۔

مزید دیکھیے 
 منصف اعظم پاکستان
 عدالت عظمی پاکستان

حوالہ جات

بیرونی روابط 

 Movement for Rule of Law - جسٹس رانا بھگوان داس
 منصف اعظم افتخار محمد چوہدری کا بلاگ 
 جسٹس بھگوان داس' keynote address at the 24th Annual SANA Convention in Dallas, Texas

1942ء کی پیدائشیں
2015ء کی وفیات
ایبٹ آباد کمیشن
پاکستان کے منصفین اعظم
پاکستانی قاضی
پاکستانی منصفین
پاکستانی وکلا
پاکستانی ہندو شخصیات
چیف جسٹس عدالت عظمٰی پاکستان
راجپوت
سندھی شخصیات
فضلا جامعہ سندھ
کراچی کے وکلا
Short description is different from Wikidata
عدالت عالیہ سندھ کے جج